**Nr. 51392/19.09.2024**

**PROIECT DE HOTĂRÂRE**

**privind acordarea unui mandat special reprezentantului municipiului Sfântu Gheorghe în adunarea generală a Asociației de Dezvoltare Intercomunitară ”Sistem Integrat de Management al Deșeurilor în județul Covasna” pentru aprobarea tarifelor activităților de sortare, propuse de operatorul de salubrizare ECO BIHOR SRL**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 51385/19.09.2024 al viceprimarului, dl. Toth-Birtan Csaba;

Având în vedere Raportul de specialitate nr. 51388/19.09.2024 al Compartimentului pentru monitorizare societăți comerciale din cadrul Primăriei municipiului Sfântu Gheorghe;

Având în vedere Raportul de specialitate privind analiza fundamentării nivelului tarifului de sortare, propusă de SC ECO BIHOR SRL pentru activitatea de sortare a deșeurilor de hârtie, carton, metal, plastic și sticlă colectată separat, prestată în cadrul Centrului de Management Integrat al Deșeurilor – Leț, întocmit de aparatul tehnic al Asociației de dezvoltare intercomunitară ”Sistem Integrat de Management al Deșeurilor în județul Covasna” nr. 399/12.08.2024, înaintat prin adresa Asociației de dezvoltare intercomunitară ”Sistem Integrat de Management al Deșeurilor în județul Covasna” nr. 469/17.09.2024, înregistrată la Primăria municipiului Sfântu Gheorghe sub nr. 50784/17.09.2024;

Având în vedere HCL nr. 112/2009 privind asocierea municipiului Sfântu Gheorghe cu Județul Covasna şi cu alte unități administrativ-teritoriale în vederea înfiinţării Asociației de dezvoltare Intercomunitară „Sistem Integrat de Management al Deșeurilor în Județul Covasna”, cu modificările și completările ulterioare;

Având în vedere prevederile Contractului de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017;

Având în vedere prevederile art. 17 alin. (3) și art. 18 alin. (2) pct. 10 din Statutul Asociației de dezvoltare intercomunitară ”Sistem Integrat de Management al Deșeurilor în județul Covasna”;

Având în vedere art. 45 alin. (11) din Legea serviciului de salubrizare a localităților nr. 101/2006, republicată, cu modificările și completările ulterioare;

Având în vedere prevederile Legii serviciilor comunitare de utilități publice nr. 51/2006, republicată, cu modificările și completările ulterioare;

Având în vedere prevederile Ordonanței de urgență a Guvernului nr. 92/2021 privind regimul deșeurilor, aprobată cu modificări și completări prin Legea nr. 17/2023;

Având în vedere prevederile HG nr. 1.074/2021 privind stabilirea sistemului de garanție-returnare pentru ambalaje primare nereutilizabile, republicată, cu modificările și completările ulterioare;

Având în vedere prevederile art. 54 și art. 63 alin. (3) din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare;

Având în vedere parcurgerea procedurii prevăzut de art. 7. alin (13) Legea nr. 52/2003 privind transparența decizională în administrația publică, republicată, cu modificările ulterioare, coroborat cu art. 45 alin. (11) din Legea serviciului de salubrizare a localităților nr. 101/2006, republicată, și cu art. 63 alin. (3) din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare;

Procedura de urgență este justificată prin respectarea prevederilor art. 45 alin. (11) din Legea nr. 101/2006 și art. 63 alin. (3) din Ordinul ANRSC nr. 640/2022., privind încadrarea în termenul de 30 de zile de la primirea solicitării, pentru acordarea mandatelor speciale asociaților de dezvoltare intercomunitare;

În conformitate cu art. 129 alin. (2) lit. d) și alin. (7) lit. n) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 139 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

**HOTĂRĂŞTE:**

**Art. 1.** **-** Se acordă mandat special domnului primar Antal Árpád-András, reprezentantul municipiului Sfântu Gheorghe în Adunarea Generală a Asociației de dezvoltare intercomunitară ”Sistem Integrat de Management al Deșeurilor în județul Covasna”, să voteze în numele și pe seama municipiului Sfântu Gheorghe în favoarea aprobării tarifului de sortare, propus de operatorul de salubrizare ECO BIHOR SRL, pentru activitatea de sortare a deșeurilor de hârtie, carton, metal, plastic şi sticlă colectate separat, prestată în cadrul Centrului de Management Integrat al Deșeurilor – Leț, prevăzut în anexa care face parte integrantă din prezenta hotărâre.

**Art. 2.** **-** Cu executarea prevederilor prezentei hotărâri se încredințează Asociația de Dezvoltare Intercomunitară ”Sistem Integrat de Management al Deșeurilor în județul Covasna”, Compartimentul pentru monitorizare societăți comerciale din cadrul Primăriei municipiului Sfântu Gheorghe și persoana desemnată la art. 1.

Sfântu Gheorghe, la \_\_\_\_\_\_\_\_\_\_\_\_\_\_\_\_\_ 2024

**PREȘEDINTE DE ȘEDINȚĂ**

**Anexa la HCL nr. \_\_\_\_/\_\_ \_\_\_\_\_2024**

***Tariful de sortare propus***

|  |  |  |
| --- | --- | --- |
| **Tarif** | **lei/tonă** | *212,11 (fără TVA)* |

Tarif Zona 1. S.C. TEGA S.A.

|  |  |  |
| --- | --- | --- |
| **Tarif utilizatori casnici - Urban** | **lei/pers/lună** | *0,51 (fără TVA)* |
| **Tarif utilizatori casnici - Rural** | **lei/pers/lună** | *0,51 (fără TVA)* |
| **Tarif utilizatori non casnici** | **lei/mc** | *8,48 (fără TVA)* |

Tarif Zona 2. S.C. GOSP COM S.R.L.

|  |  |  |
| --- | --- | --- |
| **Tarif utilizatori casnici - Urban** | **lei/pers/lună** | *0,49 (fără TVA)* |
| **Tarif utilizatori casnici - Rural** | **lei/pers/lună** | *0,49 (fără TVA)* |
| **Tarif utilizatori non casnici** | **lei/mc** | *10,61 (fără TVA)* |

Tarif Zona 3. S.C. GOS-TRANS-COM S.R.L.

|  |  |  |
| --- | --- | --- |
| **Tarif utilizatori casnici - Urban** | **lei/pers/lună** | *0,48 (fără TVA)* |
| **Tarif utilizatori non casnici** | **lei/mc** | *10,61 (fără TVA)* |

Tarif Zona 4. S.C. IBSV SALUBRITATEA S.R.L.

|  |  |  |
| --- | --- | --- |
| **Tarif utilizatori casnici - Urban** | **lei/pers/lună** | *0,55 (fără TVA)* |
| **Tarif utilizatori non casnici** | **lei/mc** | *6,36 (fără TVA)* |

**Nr. 51385/19.09.2024**

**REFERAT DE APROBARE**

**privind acordarea unui mandat special reprezentantului municipiul Sfântu Gheorghe în adunarea generală a Asociației de Dezvoltare Intercomunitară ”Sistem Integrat de Management al Deșeurilor în județul Covasna” pentru aprobarea tarifelor activităților de sortare, propuse de operatorul de salubrizare ECO BIHOR SRL**

Având în vedere HCL nr. 112/2009 privind asocierea municipiului Sfântu Gheorghe cu Județul Covasna şi cu alte unități administrativ-teritoriale în vederea înfiinţării Asociației de dezvoltare Intercomunitară „Sistem Integrat de Management al Deșeurilor în Județul Covasna”, cu modificările și completările ulterioare;

Prin Tratatul de Aderare la Uniunea Europeană, România s-a angajat să asigure conformarea a mai multor obligații cum ar fi: reducerea depozitării a cantităților deșeurilor biodegradabile municipale (Directiva 199/31/CE privind depozitele de deșeuri), reciclarea și valorificarea deșeurilor din ambalaje (Directiva 94/62/Ce privind ambalajele și deșeurile din ambalaje), respectiv pregătirea pentru reutilizarea și reciclarea deșeurilor municipale (Directiva 2008/98/Ce privind deșeurile).

Pentru sprijinirea României în vederea conformării cu directivele europene, Uniunea Europeană a alocat fonduri europene pentru realizarea proiectelor privind sistemele de management al deșeurilor, iar pentru utilizarea resurselor financiare disponibile, a fost creat un cadru instituțional adecvat pentru gestionarea în comun a infrastructurii aferente și a serviciilor de operare a Sistemelor de Management Integrat al Deșeurilor prin crearea asociațiilor de dezvoltare intercomunitare.

Asociația de dezvoltare intercomunitară ”Sistem Integrat de Management al Deșeurilor în județul Covasna” a fost înregistrată în Registrul asociaților și fundațiilor în anul 2010.

În urma realizării investiției din fonduri europene, s-a construit Centrul de management integrat al deșeurilor în județul Covasna în localitatea Leț/Boroșneu Mare, iar în urma licitației publice s-a semnat Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017 cu operatorul economic S.C. ECO BIHOR S.R.L., de către Consiliul Județean Covasna, în numele și pe seama unităților-teritorial administrative din județ, membri ai asociației.

Prestarea activităților au început la data de 09.10.2017. Activitățile care se prestează în cadrul Centrului de Management Integrat al Deșeurilor –Leț/Boroșneu Mare sunt: transferul și sortarea deșeurilor de hârtie, carton, metal, plastic și sticlă colectate separat, transferul și tratarea aerobă a biodeșeurilor colectate separat în instalații de compostare, precum și transferul și eliminarea, prin depozitare, a deșeurilor reziduale și reziduurilor.

Până în prezent, Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017 a avut mai multe modificări.

Operatorul de salubrizare S.C. ECO BIHOR S.R.L. a formulat cerere privind propunerea de modificare a tarifului de sortare, pentru anul 2024, întemeindu-se pe dispozițiile art. 43 și art. 45 din Legea serviciului de salubrizare a localităților nr. 101/2006, republicată, cu modificările și completările ulterioare, a art. 36 alin. (1) și art. 54 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, înaintată și depusă la Asociația de dezvoltare intercomunitară ”Sistem Integrat de Management al Deșeurilor în județul Covasna”.

În baza art. 45 alin. (5) și (6) din Legea serviciului de salubrizare a localităților nr. 101/2006, republicată, cu modificările ulterioare și art. 55 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, aparatul tehnic al Asociației de dezvoltare intercomunitară ”Sistem Integrat de Management al Deșeurilor în județul Covasna”, a întocmit Raportul de specialitate nr. 399/12.08.2024 privind analiza fundamentării modificării nivelului tarifului de sortare, propusă de S.C. ECO BIHOR S.R.L. pentru activitatea de sortarea deșeurilor de hârtie, carton, metal, plastic şi sticlă colectate separat, prestată în cadrul Centrului de Management Integrat al Deșeurilor-Leț.

Raportul de specialitate întocmit, împreună cu proiectul de hotărâre a fost înaintat prin adresa Asociației de dezvoltare intercomunitară ”Sistem Integrat de Management al Deșeurilor în județul Covasna” nr. 469/17.09.2024 și înregistrat la Primăria municipiului Sfântu Gheorghe sub nr. 50784/17.09.2024;

Din Raportul de specialitate rezultă că, a fost elaborată Fișa de fundamentare pentru modificarea Tarifului de sortare pentru activitatea de sortare a deșeurilor de hârtie, carton, metal, plastic şi sticlă colectate separat, pentru activitatea de sortarea deșeurilor de hârtie, carton, metal, plastic și sticlă colectate separat. Fișa de fundamentare a fost elaborată conform anexelor din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare.

Solicitarea de modificare a operatorului economic S.C. ECO BIHOR S.R.L., se datorează faptului că, începând cu luna decembrie 2023, conform dispozițiilor Hotărârii Guvernului nr. 1.074/2021 privind stabilirea sistemului de garanție-returnare pentru ambalaje primare nereutilizabile, republicată, cu modificările și completările ulterioare, a intrat în funcțiune sistemul de garanție returnare (SGR) pentru ambalaje primare nereutilizabile, astfel preluarea, transportul şi reciclarea ambalajelor SGR se îndeplinesc exclusiv prin intermediul administratorului SGR.

În urma acestor modificări legislative, deșeurile de ambalaje primare generate, din categoria: sticlă, plastic sau metal, cu volume cuprinse între 0,1 l şi 3 l inclusiv, utilizat pentru bere, mixuri de bere, mixuri de băuturi alcoolice, cidru, alte băuturi fermentate, sucuri, nectaruri, băuturi răcoritoare, ape minerale şi ape de băut de orice fel, vinuri şi spirtoase, nu se mai colectează și nu se mai gestionează de către operatorii de salubrizare, nu ajung la stația de sortare al operatorului S.C. ECO BIHOR S.R.L. și nici nu se valorifică de aceasta. Iar, conform documentației de atribuire și a prevederilor Contractului de delegare, operatorul economic S.C. ECO BIHOR S.R.L. gestionează toată cantitatea de deșeuri municipale generate la nivelul județului Covasna, inclusiv deșeurile de ambalaje mai sus menționate. Astfel, prin implementarea SGR, operatorului economic nu mai sunt asigurate cantitățile contractate, generate, fapt care are ca efect pierderea realizării veniturilor din valorificarea acestora, iar tariful de 0 lei nu mai poate fi menținut de operator.

În urma implementării sistemului de garanție returnare deja se prezintă o scădere de 10,23 % a cantităților de deșeuri de ambalaje, iar conform determinărilor făcute, până la sfârșitul anului 2024 se preconizează o scădere de 20%-25%/lună.

Totodată, cu implementarea acestui sistem, se observă și o scădere semnificativă a prețurilor de vânzare a deșeurilor reciclabile de ambalaje cu cca 55%. În cadrul solicitării operatorului se menționează că, tariful de sortare de 0 lei, ofertat în cadrul procedurii de licitație publică pentru primul an de funcționare și menținut timp de aproape 7 ani, a fost posibil întrucât la determinarea acestuia s-au luat în considerare veniturile obținute din valorificarea acestor tipuri de deșeuri. Cu scăderea veniturilor rezultate în urma modificărilor legislative, prin implementarea sistemului SGR și scăderea prețurilor de vânzare a acestora, acest tarif nu mai poate fi menținut.

Din raportul de specialitate întocmit de aparatul tehnic al Asociației de dezvoltare intercomunitară ”Sistem Integrat de Management al Deșeurilor în județul Covasna” rezultă că cererea operatorului este întemeiată și justificată din punct de vedere tehnic și economic și se propune spre aprobare.

Conform dispozițiilor art. 45din Legea nr. 101/2006, republicată, cu modificările ulterioare, și art. 63 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, Asociația de dezvoltare intercomunitară ”Sistem Integrat de Management al Deșeurilor în județul Covasna” are obligația să aprobe/respingă tarifele propuse de operatorul de salubrizare S.C. ECO BIHOR S.R.L., pentru activitățile de salubrizare prestate în cadrul Centrului de Management Integrat al Deșeurilor-Leț în baza mandatului special acordat de unitățile administrativ-teritoriale, în acest sens.

Legea specială, și anume art. 45alin. (11) din Legea nr. 101/2006 republicată, cu modificările ulterioare și art. 63 alin. (3) din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, prevede că, în situația în care autoritățile deliberative ale unităților administrativ-teritoriale nu se pronunță asupra hotărârilor privind acordarea mandatelor speciale în termen de 30 de zile de la primirea solicitării, se prezumă că unitățile administrativ-teritoriale au acceptat tacit proiectul de hotărâre privind aprobarea tarifelor. Pentru a se încadra în acest termen, proiectul de hotărâre trebuie adoptat în procedură de urgență în baza art. 7 alin. (13) prevăzută de Legea nr. 52/2003 privind transparența decizională în administrația publică, republicată, cu modificările ulterioare.

Având în vedere cele de mai sus, propun acordarea unui mandat special reprezentantului municipiului Sfântu Gheorghe în Adunarea Generală a Asociației de dezvoltare intercomunitară ”Sistem Integrat de Management al Deșeurilor în județul Covasna” să voteze, în numele și pe seama municipiului Sfântu Gheorghe în favoarea aprobării modificării tarifului de sortare, propus de operatorul de salubrizare S.C. ECO BIHOR S.R.L., pentru activitatea de sortare a deșeurilor de hârtie, carton, metal, plastic şi sticlă colectate separat, prestată în cadrul Centrului de Management Integrat al Deșeurilor – Leț, așa cum este prevăzut în proiectul de hotărâre elaborat în acest sens.

**Viceprimar,**

**Toth-Birtan Csaba**

**Nr. 51388/19.09.2024**

**RAPORT DE SPECIALITATE**

**privind acordarea unui mandat special reprezentantului municipiul Sfântu Gheorghe în adunarea generală a Asociației de Dezvoltare Intercomunitară ”Sistem Integrat de Management al Deșeurilor în județul Covasna” pentru aprobarea tarifelor activităților de sortare, propuse de operatorul de salubrizare ECO BIHOR SRL**

Având în vedere HCL nr. 112/2009 privind asocierea municipiului Sfântu Gheorghe cu Județul Covasna şi cu alte unități administrativ-teritoriale în vederea înfiinţării Asociației de dezvoltare Intercomunitară „Sistem Integrat de Management al Deșeurilor în Județul Covasna”, cu modificările și completările ulterioare;

Prin Tratatul de Aderare la Uniunea Europeană, România s-a angajat să asigure conformarea a mai multor obligații cum ar fi: reducerea depozitării a cantităților deșeurilor biodegradabile municipale (Directiva 199/31/CE privind depozitele de deșeuri), reciclarea și valorificarea deșeurilor din ambalaje (Directiva 94/62/Ce privind ambalajele și deșeurile din ambalaje), respectiv pregătirea pentru reutilizarea și reciclarea deșeurilor municipale (Directiva 2008/98/Ce privind deșeurile).

Pentru sprijinirea României în vederea conformării cu directivele europene, Uniunea Europeană a alocat fonduri europene pentru realizarea proiectelor privind sistemele de management al deșeurilor, iar pentru utilizarea resurselor financiare disponibile, a fost creat un cadru instituțional adecvat pentru gestionarea în comun a infrastructurii aferente și a serviciilor de operare a Sistemelor de Management Integrat al Deșeurilor prin crearea asociațiilor de dezvoltare intercomunitare.

Asociația de dezvoltare intercomunitară ”Sistem Integrat de Management al Deșeurilor în județul Covasna” a fost înregistrată în Registrul asociaților și fundațiilor în anul 2010.

În urma realizării investiției din fonduri europene, s-a construit Centrul de management integrat al deșeurilor în județul Covasna în localitatea Leț/Boroșneu Mare, iar în urma licitației publice s-a semnat Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017 cu operatorul economic S.C. ECO BIHOR S.R.L., de către Consiliul Județean Covasna, în numele și pe seama unităților-teritorial administrative din județ, membri ai asociației.

Prestarea activităților au început la data de 09.10.2017. Activitățile care se prestează în cadrul Centrului de Management Integrat al Deșeurilor –Leț/Boroșneu Mare sunt: transferul și sortarea deșeurilor de hârtie, carton, metal, plastic și sticlă colectate separat, transferul și tratarea aerobă a biodeșeurilor colectate separat în instalații de compostare, precum și transferul și eliminarea, prin depozitare, a deșeurilor reziduale și reziduurilor.

Până în prezent, Contractul de delegare a gestiunii serviciului de transfer, tratare și depozitare deșeuri în județul Covasna nr. 128/28.04.2017 a avut mai multe modificări.

Operatorul de salubrizare S.C. ECO BIHOR S.R.L. a formulat cerere privind propunerea de modificare a tarifului de sortare, pentru anul 2024, întemeindu-se pe dispozițiile art. 43 și art. 45 din Legea serviciului de salubrizare a localităților nr. 101/2006, republicată, cu modificările și completările ulterioare, a art. 36 alin. (1) și art. 54 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, înaintată și depusă la Asociația de dezvoltare intercomunitară ”Sistem Integrat de Management al Deșeurilor în județul Covasna”.

În baza art. 45 alin. (5) și (6) din Legea serviciului de salubrizare a localităților nr. 101/2006, republicată, cu modificările ulterioare și art. 55 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, aparatul tehnic al Asociației de dezvoltare intercomunitară ”Sistem Integrat de Management al Deșeurilor în județul Covasna”, a întocmit Raportul de specialitate nr. 399/12.08.2024 privind analiza fundamentării modificării nivelului tarifului de sortare, propusă de S.C. ECO BIHOR S.R.L. pentru activitatea de sortarea deșeurilor de hârtie, carton, metal, plastic şi sticlă colectate separat, prestată în cadrul Centrului de Management Integrat al Deșeurilor-Leț.

Solicitarea de modificare a operatorului economic S.C. ECO BIHOR S.R.L., se datorează faptului că, începând cu luna decembrie 2023, conform dispozițiilor Hotărârii Guvernului nr. 1.074/2021 privind stabilirea sistemului de garanție-returnare pentru ambalaje primare nereutilizabile, republicată, cu modificările și completările ulterioare, a intrat în funcțiune sistemul de garanție returnare (SGR) pentru ambalaje primare nereutilizabile, astfel preluarea, transportul şi reciclarea ambalajelor SGR se îndeplinesc exclusiv prin intermediul administratorului SGR.

În urma acestor modificări legislative, deșeurile de ambalaje primare generate, din categoria: sticlă, plastic sau metal, cu volume cuprinse între 0,1 l şi 3 l inclusiv, utilizat pentru bere, mixuri de bere, mixuri de băuturi alcoolice, cidru, alte băuturi fermentate, sucuri, nectaruri, băuturi răcoritoare, ape minerale şi ape de băut de orice fel, vinuri şi spirtoase, nu se mai colectează și nu se mai gestionează de către operatorii de salubrizare, nu ajung la stația de sortare al operatorului S.C. ECO BIHOR S.R.L. și nici nu se valorifică de aceasta. Iar, conform documentației de atribuire și a prevederilor Contractului de delegare, operatorul economic S.C. ECO BIHOR S.R.L. gestionează toată cantitatea de deșeuri municipale generate la nivelul județului Covasna, inclusiv deșeurile de ambalaje mai sus menționate. Astfel, prin implementarea SGR, operatorului economic nu mai sunt asigurate cantitățile contractate, generate, fapt care are ca efect pierderea realizării veniturilor din valorificarea acestora, iar tariful de 0 lei nu mai poate fi menținut de operator.

În urma implementării sistemului de garanție returnare deja se prezintă o scădere de 10,23 % a cantităților de deșeuri de ambalaje, iar conform determinărilor făcute, până la sfârșitul anului 2024 se preconizează o scădere de 20%-25%/lună.

Totodată, cu implementarea acestui sistem, se observă și o scădere semnificativă a prețurilor de vânzare a deșeurilor reciclabile de ambalaje cu cca 55%. În cadrul solicitării operatorului se menționează că, tariful de sortare de 0 lei, ofertat în cadrul procedurii de licitație publică pentru primul an de funcționare și menținut timp de aproape 7 ani, a fost posibil întrucât la determinarea acestuia s-au luat în considerare veniturile obținute din valorificarea acestor tipuri de deșeuri. Cu scăderea veniturilor rezultate în urma modificărilor legislative, prin implementarea sistemului SGR și scăderea prețurilor de vânzare a acestora, acest tarif nu mai poate fi menținut.

|  |  |  |  |
| --- | --- | --- | --- |
| **Denumire material** | **2023** | **2024** | **Procentaj** |
| Ron/kg | Ron/kg |
| Preț transparent | 2,41 | 1,80 | -25,00% |
| Preț albastru | 1,33 | 0,40 | -69,92% |
| Preț verde | 0,98 | 0,28 | -71,43% |
| Preț marou | 0,20 | 0,01 | -95,00% |
| Aluminiu | 4,70 | 4,00 | -14,89% |
|  | **TOTAL** | | **-55,24%** |

Din raportul de specialitate întocmit de aparatul tehnic al Asociației de dezvoltare intercomunitară ”Sistem Integrat de Management al Deșeurilor în județul Covasna” rezultă că cererea operatorului este întemeiată și justificată din punct de vedere tehnic și economic și se propune spre aprobare.

Conform dispozițiilor art. 45din Legea nr. 101/2006, republicată, cu modificările ulterioare, și art. 63 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, Asociația de dezvoltare intercomunitară ”Sistem Integrat de Management al Deșeurilor în județul Covasna” are obligația să aprobe/respingă tarifele propuse de operatorul de salubrizare S.C. ECO BIHOR S.R.L., pentru activitățile de salubrizare prestate în cadrul Centrului de Management Integrat al Deșeurilor-Leț în baza mandatului special acordat de unitățile administrativ-teritoriale, în acest sens.

Legea specială, și anume art. 45alin. (11) din Legea nr. 101/2006 republicată, cu modificările ulterioare și art. 63 alin. (3) din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022, cu modificările și completările ulterioare, prevede că, în situația în care autoritățile deliberative ale unităților administrativ-teritoriale nu se pronunță asupra hotărârilor privind acordarea mandatelor speciale în termen de 30 de zile de la primirea solicitării, se prezumă că unitățile administrativ-teritoriale au acceptat tacit proiectul de hotărâre privind aprobarea tarifelor. Pentru a se încadra în acest termen, proiectul de hotărâre trebuie adoptat în procedură de urgență în baza art. 7 alin. (13) prevăzută de Legea nr. 52/2003 privind transparența decizională în administrația publică, republicată, cu modificările ulterioare.

Având în vedere cele de mai sus Compartimentul pentru Monitorizare societăți comerciale propune spre analiză și dezbatere proiectul de hotărâre privind acordarea unui mandat special reprezentantului municipiul Sfântu Gheorghe în adunarea generală a Asociației de Dezvoltare Intercomunitară ”Sistem Integrat de Management al Deșeurilor în județul Covasna” pentru aprobarea tarifelor activităților de sortare a deșeurilor de hârtie, carton, metal, plastic şi sticlă colectate separat, prestată în cadrul Centrului de Management Integrat al Deșeurilor – Leț, așa cum este prevăzut în proiectul de hotărâre elaborat în acest sens.

**Consilier,**

**Szabó Kinga**